Aarhuus Stifts-Tidende, 1800-07-05
Efter Slaget ved Montebello eller Castegio den 9de Junii hvor General Ott blev slagen, begav den franske Armee sig paa Marschen, for at gaae over Scrivia. Fortraven af samme stødte den 13de Junii paa Østerrigerne, som forsvarede Tilgangene til Bormiddafloden og de 3de Broer over samme, slog dem tilbage, erobrede 2 Kanoner og gjorde 100 Mand til Fanger. Paa samme Tid rykkede General Chabrans Division frem langs med Pofloden og tog sin Stilling ligeover for Valenza, for at hindre de Keiserlige Overgangen. General Melas fandt sig da saaledes omringet mellem Bormida og Pofloden. Den 14de Junii i Dagbrækningen gik den Keiserlige Armee over de 3de Broer, i det faste Forsæt at bryde igiennem paa eet eller andet Sted. Fire Gange maatte de Franske trække sig tilbage og fire Gange rykkede de igien frem. Der forefaldt over 12 Kavallerie angreb med forskiellig Lykke. Kl. 3 om Eftermiddagen omringede 10,000 Mand Cavallerie de Franskes høire Fløi i den skiønne Slette ved St. Julien, som blev understøttet af en Jnfanterielinie og meget Artillerie. Grenadererne af Consulens Garde stode opstillede som en Granit Redoute, i Midten af denne umaalelige Slette. Jntet kunde giennembryde dem. Kavallerie, Jnfanterie, Artillerie, alt gjorde frugtesløs Forsøg imod denne Bataillon. Her saae man med Sandhed hvad en haandfuld behiertede Folk ere istand til at udføre. Ved denne haardnakkede Modstand blev de Keiserliges venstre Fløi holdt i Tømme og de Franskes høire Fløi understøttet til General Moniers Ankomst, som indtog Byen Castel Cariolo med Bajonetten. Just paa samme Tid giorde det keiserlige Kavallerie en hastig Bevægelse mod de Franskes venstre Fløi, som allerede vaklede, og saaledes des hastigere blev tvungen til at trække sig tilbage. De Keiserlige rykkede nu paa den hele Linie frem, og underholdt en Kartetskild af mere end 100 Kanoner. Veiene vare opfyldte af Flygtende og Saarede. Slaget syntes tabt for de Fraaske. De Keiserlige rykkede paa et Flinteskud nær til Byen St. Julien, hvor General Desaires Division stod i Slagtordning. Alle franske Flygtninger samlede sig bag ved hans Division. Nu begik de Keiserlige en Feil, de udvidede deres Fløy for meget. Den første Konsuls Tilstædeværelse oplivede Troppernes Mod. Børn raabte han, betænk at jeg er vant til at holde mit Natteleie paa Valgpladsen." Desaix rykkede nu frem under det Udraab: Republiken leve, den første Consul leve, mod de Keiserliges Centrum i Stormskridt, og de Keiserlige maatte vige. De Keiserliges høire Fløi blev dem afskaaren, og Forvirring og Skræk udbredte sig overalt. Det østerrigske Kavallerie trak sig nu til Centrummet for at dække deres Tilbagetrækning, men Brigadechef Bessieres brød frem i Spidsen af Halsbrækkerne (Cassescols) og Gardegrenadererne, og ved et modigt Angreb giennembrød det Keiserlige Cavalleries Linie, hvorved de Keiserliges Nederlag blev fuldkommen. De Keiserliges Tab bestod i 15 Faner, 40 Kanoner, 6 til 8000 Mand bleve gjorte til Fanger og over 6000 Md. bleve paa Valgpladsen. De Franskes Tab bestod i 600 i Døde, 1500 i Saarede og 900 bleve gjorte til Fanger. General Desaix blev just som han giorde Angrebet, dræbt af en Kugle og døde paa Stedet. En Følge af dette Slag, er en under 16de Junii i Alessandrig sluttet Convention mellem General Berthier og Melas af følgende Jndhold: Artikel 1) Jndtil der kommer Svar tilbage fra Wien skal der være Vaabenstilstand mellem den Keiserlige og Franske Armee i Jtalien. 2) Den Keiserlige Armee, skal besætte Landene mellem Muncio, Fossa Maestra og Po, nemlig Peschiera, Mantua og Borgoforto og derfra den venstre Pobredde, men paa den høire blot Festningen Ferrara. 3) Den Keiserlige Armee besætter og Toscana og Ancona. 4) Den franske Armee besætter Landene mellem Chiusa, Oglio og Po. 5) Landens mellem Chiusa og Po maae ingen af Armeerne besætte. De Keiserlige kan trække deres Levnetsmidler fra det Mantuanske og de Franske fra det Brescianske. 6, 7 og 8) Citadellerne af Tortona, Allessandria, Mayland Turin, Pizzighittone, Arona og Piacenza overleveres til den franske Armee fra den 16de til den 20de Junii Citadellerne ved Coni, Ceva, Savona og Staden Ge nu fra den 20de til den 24de Junii, Fortet Urbano til den 26de Junii. 9) Alt Artillerie som er af østerrigsk Støbning og Caliber skal overleveres til den østerrigste Armee, de af Fransk, Jtaliensk og Piemontesisk til den Franske Armee, og Proviantforraadet skal deeles. 10, De Keiserlige Garnisoner skal udmarschere under militairisk Æresbeviisning og med deres Vaaben og Bagage marscherer til Mantua. 11) Den østerrigske Armee skal begive sig til Mantua i 3 Colonner, fra den 16de til den 26de Junii. 12) Commissarierne fra begge Sider skal sørge for Conventionens Udførelse m.m. 13) Jngen Jndividium skal blive mishandlet enten som udviist Tieneste mod den Keiserlige Armee eller politiske Meeninger, den Keiserlige General skal løsgive alle Cisalpinere som ere fængslede for politiske Meninger. 14,